hotchpotch/miracl-hf-unified huggingface dataset:
พระครูภาวนาภิรัต (ทิม อิสริโก)
หลวงปู่ทิม อิสริโก หรือ พระครูภาวนาภิรัต (16 มิถุนายน พ.ศ. 2422 — 16 ตุลาคม พ.ศ. 2518) ท่านเป็นอดีตเจ้าอาวาสวัดละหารไร่เป็นยอดพระคณาจารย์ที่มีพลังจิตแก่กล้ารูปหนึ่งของภาคตะวันออก ท่านเป็นคนถือสันโดษ ถือสมถะ ไม่ยึดติดทรัพย์สินใดๆ ท่านฉันอาหารเพียงมื้อเดียวและไม่ฉันเนื้อสัตว์ ท่านสามารถตัดกิเลสออกไปทั้งปวง
พระครูภาวนาภิรัต หรือที่รู้จักกันในนามว่า หลวงปู่ทิม อิสริโก ท่านเกิดเมื่อวันที่ 16 มิถุนายน พ.ศ. 2422 ตรงกับรัชสมัยของ พระบาทสมเด็จพระจุลจอมเกล้าเจ้าอยู่หัว (รัชกาลที่ 5 แห่งราชวงศ์จักรี) ที่บ้านหัวทุ่งตาบุตร ตำบลละหาร อำเภอบ้านค่าย จังหวัดระยอง ท่านเป็นหลานของหลวงปู่สังข์เฒ่า วัดเก๋งจีน ท่านได้อุปสมบทเมื่อวันที่ 7 มิถุนายน พ.ศ. 2449 มีพระครูขาว วัดทับมา เป็นพระอุปัชฌาย์ พระอาจารย์สิงห์ เป็นพระอนุสาวนาจารย์ พระอาจารย์เกตุ เป็นพระกรรมวาจาจารย์ ณ พัทธสีมาวัดละหารไร่ ได้รับฉายาว่า อิสริโก เมื่อบวชแล้วก็ได้ศึกษาวิทยาคมจากตำราของ หลวงปู่สังข์เฒ่า ศึกษาเพิ่มเติมทั้งจากฆราวาสและบรรพชิต ท่านได้ออกธุดงค์ไปหลายจังหวัด ต่อมาท่านได้รับการแต่งตั้งเป็นเจ้าอาวาส วัดละหารไร่ และได้รับพระราชทานสมณศักดิ์เป็น พระครูภาวนาภิรัตเมื่อวันที่ 5 ธันวาคม พ.ศ. 2507
หลวงปู่ทิม ท่านมรณภาพเมื่อวันที่ 16 ตุลาคม พ.ศ. 2518 ตรงกับรัชสมัยของ พระบาทสมเด็จพระปรมินทรมหาภูมิพลอดุลยเดช รวมสิริอายุได้ 96 ปี นับพรรษาได้ 69 พรรษา
น้ำตกตาดเลาะ
น้ำตกตาดเลาะ () อยู่ห่างจากเมืองสาละวันไปทางทิศตะวันตกเฉียงใต้ประมาณ 28 กิโลเมตร เกิดจากการไหลของแม่น้ำเซเซดลงสู่ด้านล่าง เป็นน้ำตกที่ใช้ผลิตกระแสไฟฟ้าเพื่อใช้ในลาวและจำหน่ายให้ประเทศไทย ตัวน้ำตกสูง 10 เมตร มีน้ำตกที่อยู่ด้านบนของน้ำตกตาดเลาะคือน้ำตกจาดลัง มีรีสอร์ทสำหรับให้บริการนักท่องเที่ยว
น้ำตกเซเซด
น้ำตกเซเซด () ตั้งอยู่ในเขตบ้านแบ่ง ห่างจากตัวเมืองมาทางทิศใต้ 20 กิโลเมตร สามารถเดินทางจากสถานีขนส่งแขวงสาละวันโดยรถยนต์ได้ เป็นน้ำตกที่มีชื่อเสียงของแขวงสาละวัน สูงประมาณ 5 เมตร เป็นต้นน้ำของแม่น้ำเซเซดที่เป็นสาขาของแม่น้ำเซโดน
โคดามะ
โคดามะ () เป็นวิญญาณประเภทหนึ่งตามความเชื่อในคติชนญี่ปุ่น ซึ่งเชื่อกันว่าสิงสถิตอยู่ในต้นไม้ ทำนองเดียวกับ (dryad) ในเทพปกรณัมกรีก หรือผีโป๊กกะโหล้ง ตามความเชื่อของล้านนาไทย การตัดต้นไม้ที่มีโคดามะสิงสถิตอยู่เชื่อกันว่าจะนำมาซึ่งโชคร้าย และต้นไม้ดังนี้มักถูกทำเครื่องหมายด้วยเชือกชิเมนาวะ
เชื่อว่าต้นไม้ที่มีอายุมากเป็น 100 ปีขึ้นไปมักมีชีวิตและวิญญาณที่สิงอยู่ บ้างเชื่อว่าหากต้นใดที่มีอายุมากถึง 300 ปี โคดามะจะมีฤทธานุภาพสูง บางความเชื่อว่าว่าเมื่อต้นไม้แก่ขึ้นมีอายุมากขึ้นถึง 100 ปีก็จะมีพลังภูติ กลายเป็นปิศาจ เล่ากันว่ามีบางคนเข้าไปในป่าตัดฟืนจึงถูกโคดามะรบกวน บ้างเล่าว่าโคดามะได้เสกให้คนกลายเป็นต้นไม้ไปก็มี
มีการอ้างอิงถึงโคดามะในวัฒนธรรมร่วมสมัยหลายประการของญี่ปุ่น เช่น มังงะหรืออนิเมชั่นเรื่อง "GeGeGe no Kitarō" และ"เจ้าหญิงจิตวิญญาณแห่งพงไพร" ในปี ค.ศ. 1997
ราฟาเอล โซซา ซิลวา
ราฟาเอล โซซา ซิลวา นอไวส์ () เกิดวันที่ 13 มกราคม พ.ศ.2527 ที่ริโอ เดอ จาเนโร ประเทศบราซิล ปัจจุบันเล่นให้สโมสรฟุตบอลบางกอกกล๊าส สวมเสื้อหมายเลข 27
เกล็ดเลือดน้อย
ภาวะเกล็ดเลือดน้อย หรือเกล็ดเลือดต่ำ () เป็นภาวะซึ่งในเลือดมีเกล็ดเลือดน้อยกว่าปกติ
ภาวะเกล็ดเลือดต่ำ ก็ต่อเมื่อจำนวนเกล็ดเลือดน้อยกว่า 150,000 ต่อลูกบาศก์มิลลิเมตร และถ้าต่ำกว่า 20,000 มีโอกาสเลือดออกได้เองโดยไม่ต้องมีบาดแผล คนปกติจะมีเกล็ดเลือดประมาณ 150,000-450,000 ต่อลูกบาศก์มิลลิเมตร ทำให้เลือดออกผิดปกติ หยุดยาก ผู้ป่วยบางรายไม่แสดงอาการใด แต่บางรายมีภาวะเกล็ดเลือดต่ำมาก ต้องได้รับการรักษาทันที อาจเกิดเลือดออกจนเสียชีวิตได้
ระดับเกล็ดเลือดที่น้อยลงเพียงอย่างเดียวนั้นส่วนใหญ่ไม่ทำให้มีอาการใดๆ โดยอาจตรวจพบจากการตรวจนับเม็ดเลือดซึ่งทำเพื่อการตรวจสุขภาพหรือตรวจเพื่อหาโรคจากสาเหตุอื่น บางครั้งอาจมีรอยฟกช้ำ จุดเลือดออก หรือมีอาการเลือดออกอื่นๆ เช่น เลือดกำเดา เลือดออกตามไรฟัน เป็นต้น เมื่อเกล็ดเลือดต่ำถึงระดับหนึ่ง จะมีอาการเลือดออก มักเกิดที่ผิวหนังเป็นจุดเลือดออกแดงๆ จ้ำๆ คล้ายยุงกัด กดแล้วไม่จางหายไป ให้เราสังเกตจ้ำเลือดตามจุดต่างๆ ของร่างกาย
หากมีบาดแผลเลือดออก จะมีเลือดออกมากและนาน หยุดยากกว่าปกติ
ปวดศีรษะ
อาการปวดศีรษะคืออาการปวดซึ่งเกิดกับบริเวณใดๆ ของศีรษะและคอ ซึ่งอาจเป็นอาการของหลายๆ ภาวะที่เกิดกับศีรษะและคอ ทั้งนี้เนื่องจากเนื้อเยื่อสมองนั้นไม่สามารถรับรู้ความเจ็บปวดได้เนื่องจากไม่มีตัวรับรู้ความรู้สึกเจ็บปวด ดังนั้นอาการปวดศีรษะส่วนใหญ่เกิดจากความผิดปกติของอวัยวะอื่นๆ รอบๆ สมองที่สามารถรับรู้ความรู้สึกเจ็บปวดได้ โดยอวัยวะเหล่านี้อาจแบ่งออกได้เป็นสองกลุ่ม คือ ส่วนที่อยู่ในกะโหลกศีรษะ (หลอดเลือด เยื่อหุ้มสมอง และเส้นประสาทสมอง) และนอกกะโหลกศีรษะ (เยื่อหุ้มกระดูกของกะโหลกศีรษะ กล้ามเนื้อ เส้นประสาท หลอดเลือด เนื้อเยื่อใต้ผิวหนัง ตา หู โพรงอากาศ และเยื่อบุ)
ระบบการจำแนกประเภทอาการปวดศีรษะมีใช้อยู่หลายระบบ ระบบหนึ่งซึ่งเป็นที่รู้จักแพร่หลายคือระบบของ International Headache Society (สมาคมอาการปวดศีรษะนานาชาติ) วิธีการรักษาอาการปวดศีรษะขึ้นอยู่กับโรคที่เป็นสาเหตุ แต่ส่วนใหญ่มักมีการใช้ยาแก้ปวดร่วมในการรักษาด้วยเสมอ
การทำนายวันสิ้นโลก พ.ศ. 2554
การทำนายวันสิ้นโลก พ.ศ. 2554 โดยนักจัดวิทยุคริสเตียนชาวอเมริกัน แฮโรลด์ แคมปิง ว่า การรับขึ้นสู่สวรรค์ (Rapture) และวันพิพากษาจะเกิดขึ้นในวันที่ 21 พฤษภาคม พ.ศ. 2554 และจุดสิ้นสุดของโลกจะเกิดขึ้นในอีกห้าเดือนให้หลังในวันที่ 21 ตุลาคม พ.ศ. 2554 แคมปิง ประธานของเครือข่ายวิทยุครอบครัวคริสเตียน อ้างไบเบิลเป็นแหล่งข้อมูลและว่า วันที่ 21 พฤษภาคม จะเป็นวันรับขึ้นสู่สวรรค์และวันพิพากษา "เกินกว่าเงาของความสงสัย" แคมปิงเสนอว่า วันสิ้นโลกน่าจะเกิดขึ้นเมื่อเวลา 18.00 น. ตามเวลาท้องถิ่น โดยการรับขึ้นสู่สวรรค์นั้นจะเกิดขึ้นไล่ตามเขตเวลาของโลก ผู้สนับสนุนเขาบางคนอ้างว่า ประชากรโลกราว 200 ล้านคน (ประมาณ 3% ของประชากรโลก) จะถูกรับขึ้นสู่สวรรค์
กลุ่มคริสเตียนข้างมาก รวมทั้งผู้เชื่อโปรแตสแตนท์และคาทอลิก ไม่ยอมรับการทำนายของแคมปิง บางคนปฏิเสธการทำนายอย่างชัดเจน โดยอ้างข้อความจากไบเบิลซึ่งมีข้อความตอนหนึ่งที่ว่า "แต่วันนั้นโมงนั้นไม่มีใครรู้ ถึงบรรดาทูตสวรรค์ในสวรรค์หรือพระบุตรก็ไม่รู้ รู้แต่พระบิดาองค์เดียว" (มาระโก 13:32) คำสัมภาษณ์กลุ่มผู้นำโบสถ์ระบุว่า พวกเขาทั้งหมดวางกำหนดการกิจกรรมของโบสถ์ตามปกติในวันอาทิตย์ที่ 22 พฤษภาคม ก่อนหน้านี้แคมปิงเคยทำนายไว้ว่า การรับขึ้นสู่สวรรค์จะเกิดขึ้นในเดือนกันยายน พ.ศ. 2537
หลังปรากฏว่าคำทำนายไม่เป็นจริง ความสนใจของสื่อมุ่งไปยังปฏิกิริยาจากแคมปิงและผู้สนับสนุนเขา วันอาทิตย์ที่ 22 พฤษภาคม แคมปิงปรากฏตัวจากบ้านของเขาเป็นเวลาสั้น ๆ โดยขอเวลาคิดทบทวน เขาว่า เขาจะแถลงการณ์ต่อสาธารณะในวันจันทร์ที่ 23 พฤษภาคม และในวันนั้น แคมปิงแถลงว่าวันที่ 21 พฤษภาคมเป็นวันพิพากษา "ทางจิตวิญญาณ" และการรับขึ้นสู่สวรรค์ทางกายภาพจะเกิดขึ้นในวันที่ 21 ตุลาคม พ.ศ. 2554 พร้อมกับที่พระเจ้าจะทำลายทั้งเอกภพ
โทกูชิมะ (เมือง)
เมืองโทกูชิมะ () เป็นเมืองหลักของจังหวัดโทกูชิมะบนเกาะชิโกกุ ประเทศญี่ปุ่น ในปี พ.ศ. 2554 มีจำนวนประชากร 263,372 คน มีขนาดพื้นที่ทั้งสิ้น 191.23 ตารางกิโลเมตร โทกูชิมะในปัจจุบันก่อตั้งขึ้นเมื่อวันที่ 1 ตุลาคม พ.ศ. 2432
การสวนทวารด้วยกาแฟ
การสวนทวารด้วยกาแฟ เป็นหัตถการที่มีที่มาจากความเชื่อทางการแพทย์อย่างหนึ่ง ทำโดยใส่กาแฟเข้าไปทางทวารเพื่อ "ล้าง" ลำไส้ใหญ่และไส้ตรง แม้จะเป็นหัตถการที่มีบันทึกชัดเจนว่าทำกันมานาน แต่วงการส่าเสะพะแพทย์ส่วนใหญ่ยังไม่ยอมรับว่ามีประโยชน์ และอาจมีอันตรายได้
ความเชื่อเรื่องการล้างทวารเพื่อรักษาโรคมีย้อนไปจนถึงสมัยอียิปต์ แต่การนำกาแฟมาใช้เป็น"สารดูดพิษ" เพื่อการนี้นั้นเป็นความคิดที่ค่อนข้างใหม่ โดยมีการคิดค้นใน ค.ศ. 1917 และปรากฏใน "Merck Manual" จนถึง ค.ศ. 1972
ค.ศ. 1920 นักวิทยาศาสตร์ชาวเยอรมันศึกษาผลกระทบของคาเฟอีนต่อท่อน้ำดีและลำไส้เล็ก ดร. มักซ์ แกร์โซน เสนอว่า การสวนทวารด้วยกาแฟมีผลด้านดีต่อระบบทางเดินอาหาร แกร์โซนว่า การสวนทวารด้วยกาแฟมีผลดีต่อผู้ป่วยวัณโรค และในภายหลังพบในผู้ป่วยมะเร็งด้วย เขาอ้างว่าไม่เหมือนกับการสวนทวารด้วยน้ำเกลือ คาเฟอีนจะเข้าไปผ่านกล้ามเนื้อเรียบของลำไส้เล็ก แล้วเข้าไปในตับ ซึ่งการนี้ เขาว่า เป็นการล้างมากกว่าระบบทางเดินอาหารและขับพิษและน้ำดียิ่งกว่าการสวนทวารแบบธรรมดา เขามักบอกคนไข้ของเขาว่า "การสวนทวารด้วยกาแฟมิใช่เพื่อการทำงานของลำไส้ แต่เพื่อกระตุ้นตับ" ELVIRAAAA. The douche of all Spain.
มีการเสนอว่าการล้างลำไส้ด้วยกาแฟมีประโยชน์ในการป้องกันมะเร็ง แต่ยังไม่มีหลักฐานที่ยืนยันผล นอกจากนี้ การสวนทวารด้วยกาแฟยังได้พยายามถูกใช้เพื่อรักษาโรคอ้วนและโรคท้องผูก ผู้สนับสนุนอ้างว่าคาเฟอีนจะถูกดูดซึมในลำไส้ใหญ่และ "ล้างพิษ" ผลิตภัณฑ์เมตาบอลิกของเนื้องอกนั้น
การสวนทวารด้วยกาแฟอาจทำให้เสียชีวิตได้จากผลข้างเคียงหลายอย่าง เช่น การติดเชื้อ ความไม่สมดุลของเกลือแร่ ลำไส้ใหญ่อักเสบ ติดเชื้อในกระแสเลือด และหัวใจวาย ถ้าใส่กาแฟที่ร้อนเกินไปหรือเร็วเกินไป อาจทำให้ลำไส้ไหม้ หรือทะลุได้
มีรายงานจำนวนมากเกี่ยวกับการเสียชีวิตจากการสวนทวารด้วยกาแฟ สาเหตุการเสียชีวิตมาจากภาวะเกลือแร่ไม่สมดุลเช่นโซเดียมต่ำ ภาวะขาดน้ำ มีน้ำรั่วในช่องเยื่อหุ้มปอดและช่องเยื่อหุ้มหัวใจ ปัจจุบันองค์การอาหารและยาของสหรัฐอเมริกากำหนดว่างานวิจัยใดๆ ที่เกี่ยวข้องกับการสวนทวารด้วยกาแฟ อาสาสมัครจะต้องได้รับการแจ้งเสมอว่าการสวนทวารด้วยกาแฟนี้มีความเสี่ยงถึงเสียชีวิต
ยามางูจิ (ยามางูจิ)
เมืองยามางูจิ () เป็นเมืองเอกของจังหวัดยามางูจิ ประเทศญี่ปุ่น มีขนาดพื้นที่ 1,023.31 ตารางกิโลเมตร ในปี พ.ศ. 2553 มีจำนวนประชากร 198,971 คน
เมืองยามางูจิเป็นเมืองที่ศาสนาคริสต์เผยแผ่เข้าสู่ประเทศญี่ปุ่นครั้งแรก โดยนักบุญฟรันซิสโก คาเบียร์ ในปี พ.ศ. 2093
พระราชวรนายก (สำรวม ปิยธัมโม)
พระราชวรนายก (สำรวม ปิยธัมโม) (นามเดิม:สำรวม สำเร็จสุข ) พ.ศ. 2530 เป็นคณบดีคณะสังคมศาสตร์ รักษาการ ผอ. โรงเรียนบาลีเตรียมอุดมศึกษา มหาจุฬาลงกรณราชวิทยาลัย, ครูใหญ่ ร.ร.ศึกษาผู้ใหญ่วัดอุดมธานี (กศน.) พ.ศ. 2532 เป็นครูใหญ่ ร.ร.พระปริยัติธรรมแผนกธรรม-บาลีอีกตำแหน่ง พ.ศ. 2549 ได้รับพระมหากรุณาธิคุณโปรดฯ สถาปนาขึ้นเป็นสมเด็จพระราชาคณะชั้นราช ที่พระราชวรนายก พ.ศ. 2552 ดำรงตำแหน่ง เจ้าอาวาสวัดอุดมธานี พระอารามหลวง จังหวัดนครนายก ชั้นตรี ชนิดสามัญ อดีตรองอธิการบดี มหาวิทยาลัยมหาจุฬาลงกรณราชวิทยาลัย
อัตโนประวัติมีนามเดิมว่า สำรวม สำเร็จสุข เกิดวันที่ 16 ตุลาคม พ.ศ. 2484 ที่บ้านเลขที่ 15 ม.11 ต.บางอ้อ อ.บ้านนา จ.นครนายก มรณภาพ 20 กรกฎาคม พ.ศ. 2554
เมื่อวันที่ 16 มิถุนายน พ.ศ. 2504 ได้บรรพชา ณ วัดอัมพวัน ต.บางอ้อ อ.บ้านนา มีพระครูวิสุทธิธรรมธาดา วัดอัมพวัน เป็นพระอุปัชฌาย์ พระครูพิศาลธรรมประยุต วัดกุฎีเตี้ย ต.อาษา อ.บ้านนา เป็นพระกรรมวาจาจารย์
พร้อมกันนี้ยังได้รับมอบหมายจากเจ้าคณะจังหวัดนครนายก ให้รับผิดชอบการศึกษาและเผยแผ่ของคณะสงฆ์ในจังหวัด
ทั้งนี้ เมื่อช่วงเช้าวันที่ 20 ก.ค. หลังจากพระราชวรนายก ได้ฉันภัตตาหารเช้าแล้วได้เข้าพักผ่อนอยู่ภายในกุฏิชั้นล่าง ต่อมาช่วงสายก็พบว่านอนแน่นิ่งไม่รู้สึกตัว จึงช่วยนำส่งโรงพยาบาลนครนายก แล้วมรณภาพด้วยอาการสงบ เมื่อเวลาประมาณ 10.00 น. 
คณะศิษย์ได้กำหนดพิธีสักการะรดน้ำศพ ณ ศาลาบำเพ็ญกุศล วัดอุดมธานี ในวันที่ 21 กรกฎาคม พ.ศ. 2554 ตั้งแต่เวลา 12.00 น. และจะพระราชทานน้ำหลวงสรงศพในเวลา 16.00 น. พระราชวรนายก สิริรวมอายุได้ 69 ปี 11 เดือน 49 พรรษา
ซอสศรีราชา
ศรีราชา เป็นซอสพริกแบบหนึ่งของไทย ตั้งชื่อตามอำเภอศรีราชา จังหวัดชลบุรี โดยผลิตขึ้นครั้งแรกเพื่อรับประทานกับอาหารที่ร้านอาหารทะเลท้องถิ่น ทำจากพริกหวาน น้ำส้มสายชูกลั่น กระเทียม น้ำตาลและเกลือ ศรีราชาเป็นเครื่องปรุงรสที่พบได้ทั่วไปในร้านอาหารเอเชียหลายแห่ง และพบว่ามีในบ้านของชาวอเมริกันและชาวยุโรปเพิ่มขึ้น
ซอสศรีราชาเดิมของไทยดูจะมีรสเปรี้ยวกว่า หวานกว่า และหนืดกว่าซอสที่ไม่ใช่ของไทย ซอสที่ผลิตในสหรัฐอเมริกา ส่วนใหญ่โดย หูยฟงฟูดส์ แตกต่างจากซอสแบบไทยทั้งรสชาติ สีสันและเนื้อซอส
ในประเทศไทย ศรีราชามักรับประทานเป็นน้ำจิ้ม โดยเฉพาะอย่างยิ่งกับอาหารทะเล ส่วนนอกประเทศ ศรีราชาเป็นซอสพริกที่รับประทานได้กับอาหารหลากหลายประเภท โดยพบใช้เป็นเครื่องปรุงรสของอาหารเวียดนาม เฝอ ท็อปปิงของม้วนซูชิ และใช้เคลือบปีกไก่บัฟฟาโล
ซอสศรีราชาที่ไทยผลิตเจ้าแรกที่มีการตลาดรวม เป็นของศรีราชาพานิช ศรีราชาพานิชถูกควบกิจการโดย บริษัท ไทยเทพรส จำกัด (มหาชน) ซึ่งขายสินค้าต่อไปโดยเปลี่ยนไปใช้ชื่อ "ภูเขาทองศรีราชาพานิช" มีชื่อภาษาอังกฤษว่า "Sriraja Panich Chilli Sauce"
ศรีราชาได้รับความนิยมในสหรัฐอเมริกาโดยหูยฟงฟูดส์ ซอสนี้เดิมมีกลุ่มเป้าหมายคือ ชาวเอเชีย-อเมริกัน ซอสนี้ยังรู้จักกันในชื่อ ซอสไก่ตัวผู้ เพราะบนฉลากของซอสเป็นรูปไก่ตัวผู้ ซอสนี้ได้รับความนิยมเพิ่มขึ้นอย่างมากจนกระทั่งมีตำราอาหารบางเล่มนำเสนอวิธีทำอาหารที่ต้องใช้ศรีราชาเป็นเครื่องปรุงรสหลัก บองอะเปะดีสต์ระบุว่า มันเป็นหนึ่งในเครื่องปรุงหลักของพวกเขาใน พ.ศ. 2553
วินฟรีท เชเฟอร์
วินฟรีท "วินนี" เชเฟอร์ () เกิดวันที่ 10 มกราคม ค.ศ. 1950 ในเมืองมาเยน เป็นโค้ชฟุตบอลชาวเยอรมัน และอดีตนักกีฬาฟุตบอล อดีตผู้ฝึกสอนทีมชาติไทย และ ทีมชาติจาเมกา
เชเฟอร์ ได้คุมทีมคาร์ลสรูห์เข้ารอบรองชนะเลิศ ยูฟ่า คัพ ในปี 1993-94 และได้นำทีมชาติแคเมอรูนเป็นแชมป์แอฟริกัน เนชั่นส์ คัพในปี 2002 จากนั้นในปี 2006 ได้พาทีมอัล-อาห์ลีเป็นแชมป์ลีกของประเทศยูเออี ในปี 2007-2009 คุมทีมอัล-ไอน์ ได้แชมป์เอมิเรตส์ คัพ และ เพรสซิเดนท์ คัพ ในปีเดียวกันและเชเฟอร์หมดสัญญากับทีมดังกล่าวเมื่อ 18 มกราคม 2011 และหลังจากนั้น ในเดือนมิถุนายน เชเฟอร์ได้เซ็นสัญญาคุมทีมชาติไทยเป็นเวลา 3 ปี
สโมสรฟุตบอลปารีแซ็ง-แฌร์แม็ง
สโมสรฟุตบอลปารีแซ็ง-แฌร์แม็ง () หรือเรียกอย่างย่อว่า เปแอ็สเฌ () เป็นสโมสรฟุตบอลอาชีพของกรุงปารีส ประเทศฝรั่งเศส สโมสรก่อตั้งเมื่อวันที่ 12 สิงหาคม ค.ศ. 1970 สโมสรเล่นอยู่ในลีกสูงสุดของฝรั่งเศส ในลีกเอิง มีสถิติการครองแชมป์ ชนะในลีก 2 ครั้ง ชนะในเฟรนช์คัพ 8 ครั้ง ชนะในลีกคัป 3 ครั้งและชนะในแชมเปียนส์โทรฟี 2 ครั้ง สโมสรฟุตบอลปารีแซ็ง-แฌร์แม็งเป็นหนึ่งในสองสโมสรของฝรั่งเศสที่สามารถชนะเลิศในถ้วยยุโรปได้ (อีกสโมสรคือ ออแล็งปิกเดอมาร์แซย์) โดยชนะในยูฟ่าคัพวินเนอร์สคัพ ปี ค.ศ. 1996 ปารีแซ็ง-แฌร์แม็งยังติดอันดับทีมแห่งปีของโลกจากการจัดอันดับของ IFFHS ในปี ค.ศ. 1994 และติดอันดับ 1 ของทีมยูฟ่าในปี ค.ศ. 1998 ปัจจุบันติดอยู่ในอันดับ 15 จากอันดับของ IFFHS และติดอันดับ 45 จากอันดับของยูฟ่า
สนามกีฬาเหย้าของสโมสรคือสนามปาร์กเดแพร็งส์ มีความจุ 48,713 ที่นั่ง เป็นสนามกีฬาเหย้าตั้งแต่ปี ค.ศ. 1974
สโมสรปารีแซ็ง-แฌร์แม็งก่อตั้งขึ้นเมื่อวันที่ 12 สิงหาคม ค.ศ. 1970 หลังจากการควบรวมกิจการระหว่างสโมสรฟุตบอลปารีสกับสนามกีฬาสตาดแซ็ง-แฌร์แม็ง, ปารีแซ็ง-แฌร์แม็ง (เฉพาะส่วน) มีผู้แทนเสมอทั้งกรุงปารีสและสถานที่ใกล้เคียง แซ็ง-แฌร์แม็ง-อ็อง-แล และมีคนจำนวนมากที่อยากเห็นสโมสรใหญ่สวมใส่สีของเมืองหลวงอีกครั้ง สโมสรได้ขึ้นมาเล่นในลีกสูงสุดอย่างลีกเอิงได้ในฤดูกาล 1970-71 ด้วยการคว้าแชมป์แรกโดยได้สิทธิเลื่อนชั้นจากลีกเดอ โดยฤดูกาลแรกสามารถจบในอันดับที่ 16 และในฤดูกาลต่อมาก็จบในอันดับที่ 12 ซึ่งในช่วงนั้นมีนักเตะชื่อดังอย่างฟร็องซัว อึมเปอเล (François M'Pelé) นักเตะชาวคองโกยิงประตูในลีกให้กับสโมสรไปถึง 21 ประตูโดยเป็นรองดาวซัลโวของฤดูกาล 1974-75
สโมสรสามารถคว้าแชมป์รายการใหญ่รายการแรกอย่างเป็นทางการในเกียรติประวัติของสโมสรคือกุปเดอฟร็องส์ ในฤดูกาล 1981-82 ด้วยการชนะอาแอ็สแซ็งเตเตียน ในการดวลลูกโทษตัดสินใจหลังจากเสมอกันไป 2-2 แล้วในฤดูกาลถัดไปก็สามารถคว้าแชมป์รายการนี้ได้ด้วยการชนะสโมสรฟุตบอลน็องต์ไป 3-2 แล้วในฤดูกาล 1985-86 สโมสรก็สามารถคว้าแชมป์ลีกเอิงได้เป็นสมัยแรกของสโมสร ซึ่งทำให้สโมสรได้สิทธิ์ไปเล่นรายการยูโรเปียนคัพในฤดูกาลหน้า ซึ่งนัดแรกในรายการระดับยุโรปของสโมสรคือเจอกับสโมสรวีตกอวิตเซ (Vítkovice) จากสาธารณรัฐเช็ก ซึ่งนัดแรกสโมสรเปิดบ้านเสมอกันไป 2-2 แต่นัดที่สองบุกไปแพ้ไป 1-0 ซึ่งทำให้แต้มรวมของสโมสรแพ้ไป 3-2 และในฤดูกาล 1988-89 สโมสรได้รองแชมป์ลีกเอิง ด้วยการเป็นรองต่อออแล็งปิกเดอมาร์แซย์ อันดับหนึ่งของฤดูกาลนั้นแค่ 3 แต้ม
ในช่วงปีค.ศ. 1991 กานาลปลุส (Canal+) สถานีโทรทัศน์ชื่อดังแห่งหนึ่งได้เข้ามาซื้อกิจการของสโมสรและทำให้สโมสรเริ่มกลับมาประสบความสำเร็จในรายการภายในระดับประเทศมากขึ้น โดยในฤดูกาล 1992-93 สโมสรได้รองแชมป์ลีกเอิงสามารถคว้าแชมป์ 
กุปเดอฟร็องส์ด้วยการชนะน็องต์ไป 3-0 ในปีค.ศ. 1995คว้าแชมป์กุปเดอฟร็องส์ หลังเอาชนะอาแอ็สสทราซบูร์ไป 1-0 และคว้าแชมป์ทรอเฟเดช็องปียง ในปีเดียวกันหลังจากนั้นในปี ค.ศ. 1996 สโมสรก็สามารถคว้าแชมป์ยูฟ่าคัพวินเนอร์สคัพได้สำเร็จเป็นสมัยแรกของสโมสรในการคว้าแชมป์รายการระดับทวีปด้วยการชนะ สโมสรฟุตบอลราพิทวีน (Rapid Wien) จากออสเตรีย ไปได้ 1-0 จากประตูชัยของบรูว์โน อึนกอตี (Bruno N'Gotty) นอกจากนั้นสโมสรยังเป็นรองแชมป์ลีกเอิง และในปี ค.ศ. 1997 และ ค.ศ. 1998 สโมสรก็คว้าแชมป์กุปเดอฟร็องส์เป็นสมัยที่ 5 ของสโมสร กับรายการทรอเฟเดช็องปียงและกุปเดอลาลีกเอิง ก่อนที่จะมาได้รองแชมป์ลีกเอิงในปี ค.ศ. 1999และในฤดูกาล1994–95สามารถเข้าถึงรอบรองชนะเลิศ ยูฟ่าแชมเปี้ยนส์ลีก ได้เป็นครั้งแรกของสโมสร
สนธิสัญญาลอนดอน (1915)
กติกาสัญญาลอนดอน () หรือ สนธิสัญญาลอนดอน () ใน ค.ศ. 1915 เป็นสนธิสัญญาลับระหว่างอิตาลีกับฝ่ายไตรภาคี ลงนามในกรุงลอนดอน เมื่อวันที่ 26 เมษายน ค.ศ. 1915 โดย ราชอาณาจักรอิตาลี สหราชอาณาจักร ฝรั่งเศสและรัสเซีย
ตามข้อความในสนธิสัญญา อิตาลีจะออกจากฝ่ายไตรพันธมิตรแล้วเข้าร่วมกับฝ่ายไตรภาคีแทน ซึ่งระบุไว้แล้วในความตกลงลับที่ลงนามในกรุงลอนดอน เมื่อวันที่ 4-5 กันยายน ค.ศ. 1914 ยิ่งไปกว่านั้น อิตาลีจะต้องประกาศสงครามต่อจักรวรรดิเยอรมันและออสเตรีย-ฮังการีภายในหนึ่งเดือน (อิตาลีไม่สามารถประกาศสงครามกับเยอรมนีได้ทันเวลา โดยประกาศสงครามใน ค.ศ. 1916) อิตาลียังจะได้รับดินแดนเพิ่มเติมเมื่อสงครามยุติ
ที่การประชุมสันติภาพปารีส ผู้แทนอิตาลียืนยันว่าพวกเขาจะเจรจาเฉพาะกับพันธมิตรยามสงคราม เซอร์เบียและมอนเตเนโกร เท่านั้น ไม่ใช่กับศัตรูที่พ่ายแพ้ รวมถึงคณะผู้แทนของราชอาณาจักรเซิร์บ โครแอตและสโลวีนใหม่ โดยเฉพาะอย่างยิ่ง พวกเขาโกรธมากที่สมาชิกสามคนของคณะผู้แทนเป็นผู้แทนของอดีตออสเตรีย-ฮังการี และหนึ่งคนที่เคยรับราชการเป็นรัฐมนตรีในคณะรัฐมนตรีสงครามของออสเตรีย
สนธิสัญญาดังกล่าวเป็นโมฆะตามสนธิสัญญาแวร์ซาย เพราะประธานาธิบดีวูดโรว์ วิลสัน ผู้สนับสนุนการอ้างของสลาฟและไม่ยอมรับสนธิสัญญาดังกล่าว ปฏิเสธคำร้องขอดินแดนดัลเมเชียของอิตาลี อิตาลียังได้ปฏิเสธความตกลงที่ผ่านมาของสนธิสัญญาในการขยายจักรวรรดิอาณานิคมอิตาลีด้วยอาณานิคมในเอเชียและแอฟริกาของเยอรมนี และอ้างสิทธิ์เหนืออัลเบเนียแทน
ออแล็งปิกลียอแน
ออแล็งปิกลียอแน () หรือรู้จักกันในชื่อ โอลิมปิกลียง เป็นสโมสรฟุตบอลอาชีพของเมืองลียง เล่นอยู่ในลีกสูงสุดของฝรั่งเศส ในลีกเอิง จากข้อมูลจากผู้สนับสนุนและนักประวัติศาสตร์กีฬาให้ข้อมูลว่า สโมสรก่อตั้งในปี ค.ศ. 1899 ในชื่อ ลียงออแล็งปิกอูนีแวร์แตร์ แต่ก่อตั้งในระดับประเทศในฐานะสโมสรในปี ค.ศ. 1950 สโมสรประสบความสำเร็จอย่างมากในศตวรรษที่ 21 สโมสรชนะในการจัดแข่งขันลีกเอิงที่จัดขึ้นครั้งแรก ในปี ค.ศ. 2002 โดยสร้างสถิติเป็นผู้ชนะเลิศ 7 ครั้ง และยังชนะในถ้วยโทรฟีเดสแชมเปียนส์ 7 ครั้ง ชนะในถ้วยโกปาเดเฟรนช์ 5 ครั้งและชนะในลีกเดอซ์ 3 ครั้ง
ลียงยังได้เข้าร่วมแข่งในยูฟ่าแชมเปียนส์ลีก 12 ครั้ง และในฤดูกาล 2009–10 สามารถเข้าถึงรอบรองชนะเลิศได้เป็นครั้งแรก ซึ่งก่อนหน้านั้นเคยทำได้ก่อนรองชนะเลิศ สนามกีฬาเหย้าของสโมสรคือสนามสตาดเดอแฌร์ล็อง (Stade de Gerland) และในปี ค.ศ. 2013 สนามแห่งใหม่พร้อมที่จะเปิด คาดว่าจะใช้ชื่อว่า โอแอลแลนด์ (OL Land)
ออแล็งปิกลียอแน ถูกสร้างขึ้นภายใต้การควบคุมดูแลของ มัลติสปอร์ตส ในชื่อ "สโมสรฟุตบอลลียอออแล็งปิกยูนิเวอร์ซิทายริ" ในปี ค.ศ. 1986 ภายหลังจากการก่อตั้งสโมสรได้เกิดความขัดแย้งภายในหลายเรื่องของการอยู่ร่วมกันของนักฟุตบอลสมัครเล่นและนักฟุตบอลมืออาชีพในสโมสรแล้วผู้จัดการของสโมสร เฟลลิก โลรูด์ และสตาฟโคชของสโมสรได้คิดสร้างสโมสรของตัวเอง เมื่อวันที่ 3 สิงหาคม ค.ศ. 1950 ในแผนการของโลรูด์ สร้างมาเพื่อการบรรลุผลเมื่อโอลิมปิกลียอแนก่อตั้งขึ้นอย่างเป็นทางการหลังจาก ดร. อัลเบิร์ท และ บุคคลจากเมืองลียง ได้ช่วยกันสนับสนุนเป็นอีกแรง ซึ่งผู้จัดการทีมคนแรกของสโมสรคือ ออสการ์ เฮอิสเซเลอร์ และเมื่อวันที่ 26 สิงหาคม ค.ศ. 1950 สโมสรได้ลงเล่นนัดแรกอย่างเป็นทางการด้วยการเอาชนะแคลิฟอร์เนียปารีส ไป 3-0
เป็นช่วงยุครุ่งเรืองของลียงอย่างแท้จริง โดยชนะเลิศลีกเอิงถึง 7 สมัยซ้อนระหว่าง ค.ศ. 2002–2008 ชนะเลิศกุปเดอฟร็องส์ใน ค.ศ. 2008 และสามารถผ่านเข้าสู่รอบลึกของรายการยูฟ่าแชมเปี้ยนส์ลีก
"ณ วันที่ 13 สิงหาคม ค.ศ. 2018"
เนื้องอกต่อมของต่อมใต้สมอง
เนื้องอกต่อมของต่อมใต้สมอง () เป็นเนื้องอกต่อม (adenoma) ที่เกิดกับต่อมใต้สมอง พบเป็น 15% ของโรคเนื้องอกทั้งหมดที่เกิดในกะโหลกศีรษะ ส่วนใหญ่วินิจฉัยได้ยาก และมีความชุกโดยรวมของเนื้องอกของต่อมใต้สมองที่มีขนาดเล็กอยู่ที่ 16.7% (ผลการชันสูตรพบความชุก 14.4% และการตรวจทางรังสีวิทยาพบ 22.5%)
เนื้องอกนี้หากมีขนาดใหญ่กว่า 10 มิลลิเมตร เรียกว่า แมโครอะดีโนมา (macroadenoma, "เนื้องอกต่อมขนาดใหญ่") และถ้ามีขนาดเล็กกว่า 10 มิลลิเมตร เรียกว่า ไมโครอะดีโนมา (microadenoma, "เนื้องอกต่อมขนาดเล็ก) เนื้องอกต่อมของต่อมใต้สมองส่วนใหญ่เป็นไมโครอะดีโนมา และจำนวนนี้ส่วนใหญ่ไม่ได้รับการวินิจฉัยเนื่องจากไม่ทำให้เกิดอาการใดๆ บางครั้งพบได้โดยบังเอิญจากการตรวจด้วยข้อบ่งชี้อื่น (incidental finding) ซึ่งกรณีนี้มักถูกเรียกว่า incidentaloma
คาซูโตะ อิโอกะ
คาซูโตะ อิโอกะ () เป็นนักมวยสากลชาวญี่ปุ่น เกิดเมื่อวันที่ 24 มีนาคม ค.ศ. 1989 ที่เมืองซาไก จังหวัดโอซากะ ประเทศญี่ปุ่น จบการศึกษาจากมหาวิทยาลัยเกษตรศาสตร์ โตเกียว
คาซูโตะ อิโอกะ เป็นบุตรชายของคัตสึโนริ อิโอกะ ผู้เป็นพี่ชายของฮิโรกิ อิโอกะ อดีตแชมป์โลกในรุ่นสตอร์วเวท ของสภามวยโลก (WBC) และรุ่นไลท์ฟลายเวท ของสมาคมมวยโลก (WBA)
เริ่มชกมวยอาชีพในเดือนเมษายน ค.ศ. 2009 ด้วยการเอาชนะ ทองไทเล็ก ส.ธนะภิญโญ นักมวยชาวไทยไปได้ จากนั้นทำการชกเคลื่อนไหวอีกทั้งหมด 5 ครั้ง เป็นการชนะทั้งหมด ไม่มีแพ้หรือเสมอ ซึ่งก่อนหน้านั้นคาซูโตะได้เคยชกมวยสากลสมัครเล่นมาก่อนอย่างโชกโชน โดยมีสถิติการชกถึง 100 ครั้ง ชนะ 95 แพ้ 10 ครั้ง
จากนั้น คาซูโตะ อิโอกะ ได้มีโอกาสชิงแชมป์โลกในรุ่นสตอร์วเวท ของ WBC กับ โอเล่ห์ดง ศักดิ์เสมอชัย แชมป์โลกชาวไทย ในเดือนกุมภาพันธ์ ค.ศ. 2011 ที่โกเบ ซึ่งถ้าหากทำได้ คาซูโตะ จะกลายเป็นนักมวยสากลชาวญี่ปุ่นที่ทำสถิติการชกน้อยที่สุดแล้วได้เป็นแชมป์โลก โดยทำลายสถิติของโจอิจิโร ทัตสึโยชิ ซึ่งคาซูโตะเป็นฝ่ายเอาชนะทีเคโอ โอเล่ห์ดงที่ลดน้ำหนักมาก ไปได้ในยกที่ 5 (ปัจจุบันสถิตินี้ถูกทำลายลงโดย นาโอยะ อิโนอูเอะ ในวันที่ 6 เมษายน ค.ศ. 2014 เมื่อเป็นฝ่ายชนะทีเคโอยก 6 อาเดรียน เอร์นันเดซ ได้แชมป์โลกในรุ่นไลท์ฟลายเวท WBC ด้วยการชกเพียง 6 ครั้ง)
หลังจากที่ได้เดิมพันตำแหน่งแชมป์โลกกับแชมป์โลก ของ WBA ในรุ่นเดียวกันกับอากิระ ยาเองาชิ นักมวยชาวญี่ปุ่นด้วยกัน และเลื่อนรุ่นไปได้แชมป์โลกในรุ่นไลท์ฟลายเวท ของ WBA และป้องกันตำแหน่งได้ 3 ครั้งแล้ว อิโอกะตัดสินใจที่จะเลื่อนรุ่นขึ้นไปชกในรุ่นฟลายเวท และเซ็นสัญญาชิงแชมป์โลกกับ อำนาจ รื่นเริง แชมป์โลกในรุ่นนี้ของสหพันธ์มวยนานาชาติ (IBF) ชาวไทย ในวันที่ 7 พฤษภาคม ค.ศ. 2014 ซึ่งอิโอกะเมื่อครั้งยังชกมวยสากลสมัครเล่นเคยพ่ายแพ้ต่ออำนาจมาแล้ว 7-1 หมัด ในการคัดเลือกตัวไปสู่การแข่งขันกีฬาโอลิมปิก 2008 ที่กรุงปักกิ่ง ซึ่งถ้าหากอิโอกะสามารถเอาชนะได้ ก็จะสร้างประวัติศาสตร์เป็นแชมป์โลก 3 รุ่นเป็นคนแรกของญี่ปุ่นทันที หลังจากที่ฮิโรกิ อิโอกะ ผู้เป็นอา ทำไม่สำเร็จมาแล้วในอดีต เมื่อขึ้นชิงแชมป์โลกในรุ่นเดียวกันนี้ของ WBA แต่เป็นฝ่ายแพ้ทีเคโอยก 10 ต่อ แสน ส.เพลินจิต เมื่อวันที่ 17 ตุลาคม ค.ศ. 1995
ซึ่งในการชกจริงอิโอกะไม่สามารถอะไรอำนาจได้เป็นชิ้นเป็นอันตลอดการชกทั้ง 12 ยก ซ้ำเมื่อระหว่างพักยกให้น้ำ อำนาจยังเป็นฝ่ายยืนให้น้ำโดยไม่นั่งอีกต่างหาก ผลคะแนนเมื่อครบ 12 ยกออกมาปรากฏว่า อิโอกะเป็นฝ่ายแพ้คะแนนไม่เป็นเอกฉันท์ ไปด้วยคะแนน 113-114, 119-108 และ 115-112
ในวันที่ 22 เมษายน ค.ศ. 2015 อิโอกะขึ้นชิงแชมป์โลกในรุ่นฟลายเวท สมาคมมวยโลก (WBA) ที่บอดีเมคเกอร์โคลีเซียม โอซากะ ปรากฏว่าอิโอกะเป็นฝ่ายเอาชนะคะแนน ฮวน การ์โลส เรเบโก แชมป์โลกชาวอาร์เจนตินา ไปได้อย่างไม่เป็นเอกฉันท์ด้วยคะแนน 114-114,115-113 และ 116-113 ทำให้ได้เป็นแชมป์โลกในรุ่นที่ 3
แต่ในต้นเดือนพฤศจิกายน ค.ศ. 2017 หลังจากป้องกันตำแหน่งไว้ได้ทั้งหมด 5 ครั้ง อิโอกะก็ขอสละตำแหน่ง เนื่องจากไม่พร้อมชกป้องกันตำแหน่งในไฟต์บังคับกับ อาร์เต็ม ดาลาเคียน ผู้ท้าชิงอันดับ 1 ซึ่งไม่เคยแพ้ใคร ชาวยูเครน ในวันที่ 31 ธันวาคม ที่จะถึงนี้ หลังจากได้แต่งงานกับนานะ ทามิมูระ นักร้องเจป๊อปสาวชื่อดังเมื่อเดือนพฤษภาคมที่ผ่านมา ซึ่งได้ก่อให้เกิดเป็นความขัดแย้งกับคัตสึโนริ อิโอกะ ผู้เป็นพ่อและหัวหน้าค่ายอิโอกะยิมซึ่งเป็นต้นสังกัดด้วย
มาสค์ไรเดอร์ดับเบิล เดอะมูฟวี่ ฟอร์เอเวอร์ ศึกล่าไกอาเมมโมรี่ A to Z
มาสค์ไรเดอร์ดับเบิล เดอะมูฟวี่ ฟอร์เอเวอร์ ศึกล่าไกอาเมมโมรี่ A to Z () () เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ เป็นส่วนหนึ่งของซีรีส์ มาสค์ไรเดอร์ดับเบิล เริ่มออกฉายในประเทศญี่ปุ่นเมื่อวันที่ 7 สิงหาคม พ.ศ. 2553
ปริศนาฆาตกรรม โรเบิร์ต เอฟ. เคนเนดี้
ปริศนาฆาตกรรม โรเบิร์ต เอฟ. เคนเนดี () เป็นภาพยนตร์สัญชาติอเมริกัน อำนวยการสร้าง เขียนบทและกำกับ โดย เอมิลิโอ เอสเตเวซ เป็นภาพยนตร์ที่มีเนื้อหาเกี่ยวกับการลอบสังหารโรเบิร์ต เอฟ. เคนเนดี หรือ บ็อบบี เคนเนดี วุฒิสภาสหรัฐที่อยู่ในช่วงรณรงค์หาเสียงเลือกตั้งประธานาธิบดีใน ค.ศ. 1968 โดยมีนักแสดงชื่อดังร่วมแสดงด้วยจำนวนมาก อาทิ แอนโทนี ฮ็อปกินส์, แฮร์รี่ เบลาฟอนเต้, นิก แคนนอน, เดมี มัวร์, เฮเลน ฮันต์, มาร์ติน ชีน, เอมิลิโอ เอสเตเวซ, ชารอน สโตน, แอชตัน คุชเชอร์, เฮเทอร์ แกรห์ม, โจชัว แจ็กสัน, ไชอา เลอบัฟ, วิลเลียม เอช. เมซี, ลินเซย์ โลแฮน, เอไลจาห์ วูด, คริสเตียน สเลเตอร์, ลอว์เรนซ์ ฟิชเบิร์น เป็นต้น
"Bobby" เป็นเรื่องราวของคน 22 คนที่เกี่ยวข้องกับโรงแรมแอมบาสเดอร์ ลอสแอนเจลิส ที่ซึ่งสมาชิกวุฒิสภา โรเบิร์ต เคนเนดี จากพรรคเดโมแครต จะมาปราศรัยในการหาเสียงเลือกตั้งประธานาธิบดีสหรัฐอเมริกา ในคืนวันที่ 5 มิถุนายน ค.ศ. 1968 ซึ่งคู่แข่งคือ สมาชิกวุฒิสภา ยูจีน แมคคาร์ธี เพิ่งจะชนะไปในรัฐมินนิโซตา ซึ่งเป็นรัฐที่แมคคาร์ธีเป็นเจ้าของพื้นที่
คนทั้ง 22 คนผูกพันซึ่งกันและกัน แต่ไม่เกี่ยวข้องกันทั้งหมด แต่ล้วนแต่รอคอยความหวังที่ โรเบิร์ต เคนเนดี จะชนะการเลือกตั้ง แต่หลังจากที่เคนเนดีปราศรัยจบไม่นาน เวลาเลยเที่ยงคืนไปไม่นาน เขาก็ถูกยิงในห้องครัวของโรงแรม ระหว่างสัมผัสมือกับกลุ่มผู้สนับสนุน ท่ามกลางความสับสนอลหม่านของผู้สนับสนุน ขณะที่ถูกนำส่งโรงพยาบาล เคนเนดีก็เสียชีวิต ซึ่งคนทั้ง 22 คนเหล่านั้นบ้างก็ได้รับบาดเจ็บ แต่ไม่มีผู้ใดเสียชีวิต
"Bobby" เป็นภาพยนตร์ที่สร้างมาจากเหตุการณ์การลอบสังหารโรเบิร์ต เอฟ. เคนเนดี ในระหว่างรณรงค์หาเสียงเลือกตั้งในปี ค.ศ. 1968 ที่รัฐแคลิฟอร์เนีย ซึ่งกำลังมีคะแนนนิยมเหนือคู่แข่ง ยูจีน แมคคาร์ธี สมาชิกวุฒิสภารัฐมินนิโซตา หลังเที่ยงคืนเล็กน้อย ตรงกับเช้าวันที่ 6 มิถุนายน เคนเนดีก็เสียชีวิต
ภาพยนตร์ไม่มีตัวละครเอก มีเนื้อหาเกี่ยวกับบุคคล 22 คนที่ไม่เกี่ยวข้องกันโดยตรง แต่อยู่ในช่วงเหตุการณ์ทางการเมืองของสหรัฐอเมริกาในช่วงเวลานั้น อาทิ สงครามเวียดนาม การเหยียดสีผิว โดยมีภาพตัดสลับกับวิดีโอและการรายงานข่าวเหตุการณ์จริง และการปราศรัยครั้งสุดท้ายของเคนเนดี
พรรคความเป็นปึกแผ่นแห่งชาติบรูไน
พรรคความเป็นปึกแผ่นแห่งชาติบรูไน () เป็นพรรคการเมืองในบรูไน แม้ว่าจะจดทะเบียนเป็นพรรคการเมืองที่ถูกต้องตามกฎหมาย แต่ไม่สามารถเข้าร่วมในการเลือกตั้ง เพราะไม่มีการเลือกตั้งในบรูไนตั้งแต่ พ.ศ. 2505 พรรคนี้ได้จดทะเบียนเป็นพรรคการเมืองพรรคแรกตั้งแต่บรูไนได้รับเอกราชใน พ.ศ. 2529 แต่ถูกแบนใน พ.ศ. 2531 ใน พ.ศ. 2538 อัลดุล ลาทิฟ จูจู เลาธิการทั่วไปของพรรคได้รับเลือกตั้งให้เป็นหัวหน้าพรรค ต่อมา ใน พ.ศ. 2545 ดร. ฮัจญี โมห์ด บิน ฮัจญี ไซนัล อบีดิน ได้รับเลือกตั้งให้เป็นหัวหน้าพรรค
นโยบายของพรรคเน้นที่การสนับสนุนการมีรัฐบาลที่เป็นตัวแทนของประชาชน มีเสรีภาพในการพูด การกระจายรายได้ที่เท่าเทียมและเป็นธรรม ในช่วงต้นปี พ.ศ. 2549 ประธานพรรคประกาศว่านโยบายของพรรคสอดคล้องหลักปรัชญาของบรูไน เกี่ยวกับการปกครองด้วยราชวงศ์ที่เป็นมลายูมุสลิม
สโมสรฟุตบอลอันซานฮาลเลลูยาห์
สโมสรฟุตบอลอันซานฮาลเลลูยาห์ () เป็นสโมสรฟุตบอลเกาหลีใต้จากเมืองอันซาน ปัจจุบันแข่งขันอยู่ในลีกแห่งชาติเกาหลี สโมสรก่อตั้งในปี ค.ศ. 1999 ในชื่อสโมสรฟุตบอลฮาลเลลูยาห์ โดยมิสชันนารีคริสเตียน
ปี 2003 ทีมฮาเลลูย่า ย้ายสนามมาที่เมืองอิคซานและเข้าร่วมรายการโคเรีย เนชันแนล ลีก แต่เข้าเล่นได้ไม่นานนัก ก็ถูกกลุ่มผู้นับถือศาสนาพุทธหัวรุนแรงในท้องถิ่นต่อต้าน เนื่องจากเป็นทีมที่เกี่ยวข้องกับศาสนาคริสต์ ปีต่อมา ทีมฮาเลลูย่าได้ย้ายไปที่เมืองกิมโป้ และเปลี่ยนชื่อเป็น "กิมโป้ ฮาเลลูย่า" และล่าสุดเมื่อปี 2007 ทีมได้ย้ายไปที่เมืองอันซานและเปลี่ยนชื่อใหม่อีกครั้งเป็น"อุนซาน ฮาเลลูย่า"นับตั้งแต่นั้นเป็นต้นมา
พายุหมุนนกเตน
พายุหมุนเขตร้อนกำลังแรงนกเตน เป็นพายุหมุนเขตร้อนซึ่งสร้างความเสียหายแก่ตอนเหนือของประเทศฟิลิปปินส์ เป็นพายุลูกที่แปดที่ได้รับการตั้งชื่อและพายุหมุนเขตร้อนกำลังแรงลูกที่สี่ในฤดูไต้ฝุ่นแปซิฟิก 2554 นกเตน ตั้งตามชื่อนกชนิดหนึ่งที่พบในประเทศลาว ขึ้นฝั่งแล้ว 3 ครั้งในเอเชียตะวันออกเฉียงใต้ ทำให้มีผู้เสียชีวิตแล้วมากกว่า 55 คน และสร้างความเสียหายคิดเป็นมูลค่ากว่า 99 ล้านดอลล่าร์สหรัฐ
วันที่ 22 กรกฎาคม พ.ศ. 2554 บริเวณความกดอากาศต่ำก่อตัวขึ้นทางตะวันออกของฟิลิปปินส์ ระบบค่อย ๆ เคลื่อนตัวมาทางตะวันตกในอีกหลายวันถัดมา และในวันที่ 24 กรกฎาคม ศูนย์ร่วมการเตือนภัยไต้ฝุ่น (JTWC) เริ่มเฝ้าติดตามสังเกตระบบดังกล่าวซึ่งเป็นพายุดีเปรสชัน วันรุ่งขึ้น สำนักงานอุตุนิยมวิทยาญี่ปุ่น (JMA) ยกระดับหย่อมความกดอากาศต่ำดังกล่าวเป็นพายุดีเปรสชัน อีกไม่กี่ชั่วโมงให้หลัง สำนักงานด้านบรรยากาศ ภูมิฟิสิกส์ และดาราศาสตร์ของฟิลิปปินส์ (PAGASA) เริ่มเฝ้าติดตามสังเกตระบบดังกล่าวที่เป็นพายุดีเปรสชัน และตั้งชื่อว่า "Juaning" ระบบดังกล่าวเคลื่อนตัวมาทางตะวันตกอย่างต่อเนื่องและทวีความรุนแรงขึ้นอย่างรวดเร็ว และเมื่อถึงเที่ยงคืนของวันนั้น JMA ได้ยกระดับระบบดังกล่าวเป็น พายุหมุนเขตร้อน และตั้งชื่อว่า นกเตน
วันที่ 27 กรกฎาคม JMA รายงานว่า นกเตนยังคงทวีความรุนแรงขึ้นและยกระดับความรุนแรงอีกครั้งเป็นพายุหมุนเขตร้อนกำลังแรง อีกไม่กี่ชั่วโมงถัดมา JTWC รายงานว่า นกเตนทวีความรุนแรงขึ้นเป็นพายุไต้ฝุ่นระดับ 1 อย่างรวดเร็ว และเริ่มขึ้นฝั่งทางตอนเหนือของฟิลิปปินส์และค่อยอ่อนกำลังลง ในวันเดียวกัน JMA รายงานว่า นกเตนพัดออกจากเกาะลูซอนแต่ยังคงมีความรุนแรงเป็นพายุหมุนเขตร้อนกำลังแรงอยู่ อย่างไรก็ตาม ชั่วข้ามคืน พายุกลับอ่อนกำลังลงอย่างรวดเร็วและ JMA ลดระดับพายุลงเหลือพายุหมุนเขตร้อนกำลังเบาในวันรุ่งขึ้น
วันที่ 29 กรกฎาคม พายุกลับค่อย ๆ ทวีความรุนแรงขึ้นอีกครั้งและมุ่งหน้าเข้าสู่ชายฝั่งทางใต้ของจีน และขึ้นฝั่งที่ฉงไห่ วันเดียวกัน พายุทวีความรุนแรงขึ้นขณะพัดอยู่เหนือพื้นดินและมุ่งหน้าขึ้นเหนือไปยังไหโข่ว เมืองหลวงของมณฑลไหหนาน พายุดังกล่าวอ่อนกำลังลงอย่างรวดเร็ว และเที่ยงคืนวันนั้น JMA ซึ่งออกประกาศเตือนครั้งสุดท้ายเกี่ยวกับระบบ ลดความรุนแรงลงเหลือหย่อมความกดอากาศต่ำ
เนเก็ด/ไฟต์ทูเกเธอร์/เทมเพสต์
เนเก็ด/ไฟต์ทูเกเธอร์/เทมเพสต์ (; ) เป็นซิงเกิลที่ 37 ของนามิเอะ อามุโระ วางจำหน่ายในรูปแบบซีดี และซีดี+ดีวีดี โดยวางจำหน่ายที่ประเทศญี่ปุ่นวันที่ 27 กรกฎาคม พ.ศ. 2554 เป็นระยะเวลา 1 ปีซิงเกิลล่าสุด "Break It / Get Myself Back" และเป็นทริปเปิล เอ ไซด์ซิงเกิลในรอบ 3 ปี นับตั้งแต่ซิงเกิล 60s 70s 80s เมื่อปี พ.ศ 2551
เพลง "NAKED" เป็นเพลงประกอบโฆษณาเครื่องสำอางโคเซ เพลง "Fight Together" เป็นเพลงประกอบภาพยนตร์การ์ตูนเรื่อง วันพีซ และเพลง "Tempest" เพลงประกอบละครเรื่อง "มาซึรุ วีรสตรีคู่บัลลังก์" ท่างช่อง NHK
มิวสิกวิดีโอเพลง "NAKED" แต่งโดย VERBAL จากวง m-flo และมีชินจิ โอซาวะเป็นโปรดิวเซอร์ ส่วนเพลง "Fight Together" และเพลง "Tempest" แต่งโดย Nao'ymt
เพลง "Fight Together" สามารถขึ้นอันดับที่ 1 ในชาร์ตริงโทนของ RIAJ
สาธารณสุขมูลฐาน
การสาธารณสุขมูลฐาน () คือ การดูแลสุขภาพที่จำเป็นตั้งอยู่บนพื้นฐานของการปฏิบัติ โดยใช้เทคโนโลยี่ที่ถูกต้องตามหลักวิทยาศาสตร์ และเป็นที่ยอมรับทั่วไปในสังคม เพื่อเป็นหลักการทั่วไปใช้ในการดูแลสุขภาพส่วนบุคคล ครอบครัว และคนในชุมชน โดยผ่านการยอมรับของชุมชนและมีค่าใช้จ่ายในระดับที่ชุมชนยอมรับได้ ในทุกๆขั้นตอนของการพัฒนาต้องมีการยอมรับฟังความคิดเห็นของคนในกลุ่ม
ในอีกความหมายหนึ่ง สาธารณสุขมูลฐานคือ การดูแลสุขภาพ ในระบบสาธารณสุข รูปแบบหนึ่งที่มุ่งเน้น การจัดการทรัพยากรทางสุขภาพโดยใช้เงื่อนไขของชุมชนเป็นสำคัญ
เมื่อประมาณปี พ.ศ. 2524 - พ.ศ. 2525 องค์การอนามัยโลกได้เสนอความคิดขึ้นมาว่า หากจะให้ประชากรทุกคนในโลกหรือประชากรในประเทศมีสุขภาพอนามัยที่ดีขึ้นแล้ว 
งานสาธารณสุขจะต้องได้รับการส่งเสริม ให้ชาวบ้านได้เข้ามามีส่วนร่วมในการดำเนินงาน ซึ่งในขณะนั้นก็ได้มีประเทศต่าง ๆ ได้เริ่มดำเนินการทำนองนี้แล้ว รวมทั้งประเทศไทยด้วย 
พร้อมกันนั้นประเทศสมาชิกขององค์การอนามัยโลกได้มีมติให้ถือว่า ปี ค.ศ. 2000 หรือ พ.ศ. 2543 เป็นเป้าหมายที่ประชากรทุกคนของประเทศสมาชิกจะมีสุขภาพอนามัยดีอย่างทั่วถึง 
ซึ่งประเทศสมาชิกทุกประเทศรวมทั้งประเทศไทย ได้ยอมรับเป้าหมายดำเนินงาน 
เมื่อเดือนกันยายน 2521 ได้มีการประชุมเรื่องการสาธารณสุขมูลฐานขึ้นที่เมืองอัลมาอตาประเทศรัสเซีย ที่ประชุมยอมรับหลักการว่า 
สาธารณสุขมูลฐาน เป็นกลวิธีที่เหมาะสมที่จะทำให้ประชากรทุกคนมีสุขภาพอนามัยดีอย่างทั่วถึงได้
องค์ประกอบของงานสาธารณสุขมูลฐานของประเทศไทยนั้น มีความสอดคล้องกับปัญหาและความต้องการของประชาชน
โดยเป็นองค์ประกอบที่มีความเชื่อมโยงกับงานบริการสาธารณสุขพื้นฐาน (Basic Health Service) ซึ่งรัฐบาลได้เป็นผู้จัดให้แก่ประชาชน
องค์ประกอบของงานสาธารณสุขมูลฐานดังกล่าวประกอบด้วยการบริการแบบผสมผสาน 4 ด้าน คือ 
ซึ่งสามารถแยกออกเป็นงานที่ประชาชนสามารถดำเนินการได้ด้วยตนเองออกเป็นงานต่าง ๆ ซึ่งเรียกว่า 
องค์ประกอบของงานสาธารณสุขมูลฐาน จำนวน 14 องค์ประกอบคือ
จักรพันธ์ แก้วพรม
จักรพันธ์ แก้วพรม (ชื่อเล่น: โน้ต; 24 พฤษภาคม พ.ศ. 2531 – ) เป็นนักฟุตบอลชาวไทย ปัจจุบันเล่นให้กับบุรีรัมย์ ยูไนเต็ดในไทยลีก จักรพันธ์ เป็นนักเตะที่สามารถคว้าแชมป์ไทยลีกสูงที่สุดรวมทั้งสิ้น 7 ครั้ง โดยเป็นการคว้าแชมป์ร่วมกับ เมืองทอง ยูไนเต็ด 1 ครั้งและ อีก 6 ครั้งกับ บุรีรัมย์ ยูไนเต็ด
ทักษะการเล่นตำแหน่งแบ็คของเขาอยู่ในเกณฑ์ที่ดีมากในไทยพรีเมียร์ลีก จักรพันธ์ได้รับการเรียกตัวไปรับใช้ชาติเต็มตัวโดยมีโค้ช ปีเตอร์ รีด ประกาศจัดเข้ากลุ่มเป็นชุดแรก เขายังได้รับการเรียกตัวร่วมกับผู้เล่นอื่นอีก 30 คนสำหรับรายการเอเอฟเอฟ ซูซูกิ คัพ 2008 ประตูแรกในระดับนานาชาติของเขามาจากแมตช์ที่ทีมชาติไทยสามารถเอาชนะทีมปาเลสไตน์ 1 ประตูต่อ 0 ในฟุตบอลโลก 2014 รอบคัดเลือก (เอเอฟซี)
พระอัศวิน
พระอัศวิน (, สันสกฤต: अश्विन) เป็นเทพเจ้าตามคติความเชื่อของศาสนาฮินดู พระอัศวินเป็นเทพเจ้าฝาแฝดที่มีศีรษะเป็นม้า และมีร่างกายเป็นมนุษย์ องค์หนึ่งมีพระนามว่า นาสัตยอัศวิน (ความกรุณา) อีกองค์หนึ่งมีพระนามว่า ทัศรอัศวิน (ความรู้แจ้ง) เทียบได้กับเทพเจ้าตามเทพปกรณัมกรีก เช่น โฟบอส และ ดีมอส, ฮิปนอส และ ทานาทอส, แคสเตอร์ และ พอลลักซ์ เป็นต้น
พระอัศวินเป็นพระโอรสของพระอาทิตย์ กับนางสัญญา นางสัญญาต้องการจะหนีพระอาทิตย์ไปบวชอยู่ในป่า จึงแปลงร่างเป็นม้าเพศเมีย แต่พระอาทิตย์ก็ยังแปลงร่างเป็นม้าเพศผู้ไปอยู่ด้วยจนเกิดเป็นพระอัศวินขึ้นมา
พระอัศวิน เป็นเทพที่ประทานนำทรัพย์ต่าง ๆ มาให้มนุษย์ และยังปกป้องมนุษย์จากภัยอันตรายต่าง ๆ จนถึงโรคภัยไข้เจ็บ เพราะพระอัศวินยังมีหน้าที่เป็นแพทย์สวรรค์ด้วย
พระอัศวิน ยังเป็นเทพแห่งแสงสว่าง ทั้งคู่จะขับรถม้านำหน้าราชรถของพระอาทิตย์มาก่อนเวลารุ่งสาง พระอัศวินได้ถูกกล่าวถึงเป็นอย่างมากในคัมภีร์ฤคเวท ซึ่งในคัมภีร์นั้นมีการกล่าวถึงพระนามของพระอัศวินถึง 400 ครั้ง
ในมหากาพย์รามายณะ ทวิวิท และ แมนทะ ทหารวานร ของพระรามเป็นบุตรของพระอัศวินทั้งคู่
ในมหากาพย์มหาภารตะ นางมาทรี ชายาของท้าวปาณฑุได้ขอโอรสจากเทพเจ้าทั้งหลาย โดยที่พระนางมีลูกกับพระอัศวินสองคน คือ นกุล (เกิดจากพระนาสัตยอัศวิน) และ สหเทพ (เกิดจากพระทัศรอัศวิน)
พรรคพัฒนาแห่งชาติบรูไน
พรรคพัฒนาแห่งชาติบรูไน () เป็นพรรคการเมืองในบรูไน แม้ว่าจะจดทะเบียนเป็นพรรคการเมืองที่ถูกต้องตามกฎหมาย แต่ไม่สามารถเข้าร่วมในการเลือกตั้ง เพราะไม่มีการเลือกตั้งในบรูไน พรรคนี้ก่อตั้งเมื่อ 12 กันยายน พ.ศ. 2548 โดยอดีตเลขาธิการพรรคประชาชนบรูไน ยัสซิน อัฟฟันดี และอากา ฮัจญี มูฮัมหมัด ยาซิน บิน อับดุล ระห์มาน ผู้ร่วมก่อตั้งพรรค เป็นพรรคการเมืองที่ถูกต้องตามกฎหมายพรรคที่สามในบรูไน
หลักพื้นฐานที่เถรวาทและมหายานมีร่วมกัน
หลักพื้นฐานที่เถรวาทและมหายานมีร่วมกัน () เป็นคำแถลงว่าด้วยหลักความเชื่อที่มีร่วมกันอันสำคัญยิ่ง ซึ่งมีขึ้นในปี พ.ศ. 2510 ระหว่างการประชุมใหญ่ครั้งของพุทธเถรสมาคมโลก (World Buddhist Sangha Council, อักษรย่อ WBSC)
อ็อกตาฟว์ มีร์โบ
อ็อกตาฟว์ มีร์โบ () เกิดในปี พ.ศ. ๒๓๙๑ และเสียชีวิตลงในปี พ.ศ. ๒๔๖๐ เขาเป็นนักข่าวและนักเขียนชาวฝรั่งเศสที่มีบทบาทเป็นเหมือนตัวแทนของคนที่มีไหวพริบและสติปัญญา และเขายังเป็นนักเขียนนิยายอีกด้วย เขาเขียนเรื่อง ลาเบฌูล ("L'Abbé Jules") ในปี พ.ศ. ๒๔๓๑ เรื่อง ฌาร์แด็งเดซูปลิส ("Le Jardin des supplices") ในปีพ.ศ. ๒๔๔๒ และเขียนเรื่อง เลอฌูร์นาลดูนฟามเดอช็องบร์ ("Le Journal d'une femme de chambre") ในปี พ.ศ. ๒๔๔๓ นอกจากนี้อ็อกตาฟว์ยังแต่งนิยายแนวดรามาอีกด้วย เขาประสบความสำเร็จเป็นอย่างมากกับงานเขียนเรื่อง เลซาแฟร์ซงเลซาแฟร์ ("Les affaires sont les affaires") ในปี พ.ศ. ๒๔๔๖ และเขายังเป็นนักวิจารย์งานศิลปะด้วยเช่นกัน อ็อกตาฟว์เป็นเพื่อนและเป็นต้นเสียงให้กับนักศิลปะชื่อดังอย่างโกลด มอแน (Claude Monet) และโอกุสต์ รอแด็ง (Auguste Rodin) อ็อกตาฟว์เป็นผู้ที่มีสติปัญญาและมีอิสระทางความคิด เขาสนับสนุนกลุ่มลาแกรฟว์เดเซเล็กเตอร์ (la grève des électeurs) และร่วมเป็นส่วนหนึ่งในการช่วยเหลือคดีของอาลแฟรด แดรฟุส (Alfred Dreyfus)
ธนเวทย์ สิริวัฒน์ธนกุล
ธนเวทย์ สิริวัฒน์ธนกุล หรือ แก๊ป เป็นนักแสดงชายชาวไทย เข้าสู่วงการเมื่อปี พ.ศ. 2551 กับผลงานภาพยนตร์ขาวดำ เรื่อง The 8th day : แปดวัน แปลกคน หลังจากนั้นได้เข้าไปทำการเซ็นสัญญาเป็นนักแสดงในสังกัดโพลีพลัส และมีผลงานละครเรื่องแรก คือ บ่วงร้ายพ่ายรัก
ธนเวทย์ สิริวัฒน์ธนกุล หรือ แก๊ป จบการศึกษา สาขาการออกแบบอุตสาหกรรม คณะสถาปัตยกรรมศาสตร์ จุฬาลงกรณ์มหาวิทยาลัย ทั้งนี้ แก๊ป ธนเวทย์ สิริวัฒน์ธนกุล เคยผ่านผลงานการแสดงมาแล้วในปี พ.ศ. 2551 กับภาพยนตร์ขาวดำ เรื่อง The 8th day : แปดวัน แปลกคน โดยรับบทเป็น "หนุ่ม" นักศึกษาแพทย์ ซึ่งผลงานเรื่องนี้ทำให้ แก๊ป ธนเวทย์ สิริวัฒน์ธนกุล เข้าชิงรางวัลดารานำชายยอดเยี่ยมสุพรรณหงส์ปี พ.ศ. 2551 นอกจากนี้ ธนเวทย์ สิริวัฒน์ธนกุล ยังเคยติดอันดับ 1 ใน 50 หนุ่มโสดของนิตยสาร CLEO ปี 2548 อีกด้วย และยังมีลูกพี่ลูกน้องในวงการ นั้นก็คือ อัษฎาพร สิริวัฒน์ธนกุล หรือ กรีน AF5
ในวันที่ 2 พ.ค. 58 แก็ปได้แต่งงานกับ รัตนิน สุพฤฒิพานิชย์ หลังคบหาดูใจมากว่า 13 ปีด้วยกัน และในรายการเกมจารชน คู่หูอันตราย เจ้าตัวยังได้ประกาศตัวว่าเจ้าตัวเป็นแฟนบอลสโมสรฟุตบอลลิเวอร์พูลอีกด้วย
รายชื่อพรรคคอมมิวนิสต์
ต่อไปนี้เป็นรายชื่อพรรคคอมมิวนิสต์ทั่วโลก
ในประเทศต่อไปนี้ พรรคคอมมิวนิสต์เป็นพรรคที่มีอำนาจปกครอง
ในไซปรัส, พรรคคอมมิวนิสต์ที่มีอำนาจปกครองไม่ได้ขึ้นสู่อำนาจโดยการปฏิวัติแต่ได้อำนาจโดยการเข้าร่วมการเลือกตั้งในระบบหลายพรรค ในเนปาล พรรคคอมมิวนิสต์จัดตั้งรัฐบาลร่วมกับพรรคการเมืองอื่นๆ นอกจากนั้น ยังมีอีกหลายประเทศที่พรรคคอมมิวนิสต์เป็นพรรคร่วมรัฐบาลที่ไม่ใช่พรรคใหญ่ในรัฐบาล ดังต่อไปนี้
มินามิโซมะ
มินามิโซมะ () เป็นเมืองในจังหวัดฟูกูชิมะ ประเทศญี่ปุ่น ตั้งอยู่ทางตะวันออกของจังหวัด ติดชายฝั่งมหาสมุทรแปซิฟิก มีขนาดพื้นที่ทั้งสิ้น 172.5 ตารางกิโลเมตร ในปี พ.ศ. 2554 มีจำนวนประชากรทั้งสิ้น 68,745 คน ในเดือนมีนาคม พ.ศ. 2554
เมืองมินามิโซมะได้รับความเสียหายจากเหตุการณ์แผ่นดินไหวและคลื่นสึนามิในโทโฮกุ พ.ศ. 2554 ทำให้มีผู้เสียชีวิตกว่า 400 คน และสูญหายอีก 1,100 คน
บุญเลิศ ไพรินทร์
บุญเลิศ ไพรินทร์ สมาชิกสภาผู้แทนราษฎร จังหวัดฉะเชิงเทรา สังกัดพรรคประชาธิปัตย์ หรือที่เป็นที่รู้จักในนาม "โหร ส.ว."
บุญเลิศ ไพรินทร์ หรือ ดร.บุญเลิศ ไพรินทร์ เกิดเมื่อวันที่ 10 กรกฎาคม พ.ศ. 2484 ที่ตำบลบางกระเจ็ด อำเภอบางคล้า จังหวัดฉะเชิงเทรา เป็นบุตรของนายจ้อย และนางพิศ ไพรินทร์ จบการศึกษาจากโรงเรียนแผนใหม่บางคล้า (ปัจจุบันคือ โรงเรียนเทศบาล 1 วัดแจ้ง), โรงเรียนเบญจมราชรังสฤษฎิ์ จังหวัดฉะเชิงเทรา จากนั้นได้ทุนของจังหวัดศึกษาต่อที่โรงเรียนฝึกหัดครูบ้านสมเด็จเจ้าพระยา จากนั้นได้จบปริญญาตรีที่วิทยาลัยการศึกษาประสานมิตร และมหาวิทยาลัยรามคำแหง และได้ศึกษาต่อระดับปริญญาโท ด้านบริหารทรัพยากรมนุษย์ และปริญญาเอก ด้านพฤติกรรมศาสตร์ ที่มหาวิทยาลัยจอร์เจีย ประเทศสหรัฐอเมริกา
บุญเลิศ ไพรินทร์ เคยทำงานเป็นข้าราชการระดับ 10 สำนักงานคณะกรรมการข้าราชการพลเรือน (ก.พ.) รวมทั้งเป็นอาจารย์ประจำมหาวิทยาลัยรังสิต และมหาวิทยาลัยกรุงเทพธนบุรี
ได้รับเลือกเป็นสมาชิกวุฒิสภา (ส.ว.) ในการเลือกตั้งเมื่อวันที่ 4 มีนาคม พ.ศ. 2543 ทำให้มีชื่อเสียงเป็นที่รู้จักกันดี โดยมีอีกบทบาทหนึ่ง คือ เป็นนักโหราศาสตร์ที่มักจะทำนายดวงชะตาของบ้านเมืองเสมอ ๆ ด้วย จนได้รับฉายาว่า "โหร ส.ว."
ในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งในระบบแบ่งเขต ในพื้นที่จังหวัดฉะเชิงเทรา ซึ่งประกอบด้วย อำเภอเมือง และอำเภอบางคล้า (เฉพาะบางตำบล) ซึ่งได้รับเลือกตั้งไปด้วยคะแนน 32,647 ชนะคู่แข่งจากพรรคเพื่อไทยซึ่งเป็นเจ้าของพื้นที่เดิม คือ นางสาวฐิติมา ฉายแสง น้องสาวของนายจาตุรนต์ ฉายแสง ที่ได้คะแนน 27,679
วัดเกาะลันตา
วัดเกาะลันตา ตั้งอยู่บริเวณสีแยกเทศบาลตำบลเกาะลันตาใหญ่ หมู่ที่ 2 ตำบลเกาะลันตาใหญ่ อำเภอเกาะลันตา จังหวัดกระบี่ ห่างจากเทศบาลตำบลเกาะลันตาใหญ่ ประมาณ 200 เมตร วัดเกาะลันตาเป็นวัดเก่าแก่ แห่งแรกเพียงแห่งเดียวของเกาะลันตาที่มีวิสุคามสีมา และลานสำหรับนั่งวิปัสสนาปฏิบัติกรรมฐาน
แร็พเตอร์ (อัลบั้ม)
แร็พเตอร์ เป็นอัลบั้มชุดแรกของแร็พเตอร์ โดยแนวเพลงจะเป็นแนว ป็อป และผสมกับแนว แร็ป ซึ่งจะนำเพลงดังในยุคนั้นของ อาร์เอส มาทำใหม่และเพิ่มเติม เนื้อเพลงในส่วนที่เป็นท่อน แร็ป เช่นเพลง ซูเปอรฮิโร่ จะนำเพลงบอดี้การ์ดของเต๋า สมชาย มาทำเนื้อเพลงใหม่ เป็นต้น โดยมี เสือ ธนพล เป็น โปรดิวเซอร์ เพลงที่ได้รับความนิยมในอัลบั้มนี้ได้แก่ "คิดถึงเธอ" และ "คำว่าเพื่อน"
Waab Boys
Waab Boys เป็นอัลบั้มที่สองของแร็พเตอร์ แนวเพลงจะแปลกไปจากชุดก่อนเพราะจะเป็นแนว ป็อป-แดนซ์ มากยิ่งขึ้น แต่ในเพลงก็ยังมีท่อน แร็ป มาผสมอยู่บ้าง และมีการผสมผสานระหว่างความเป็นไทยและดนตรีสากล โดยมี เสือ ธนพล เป็น โปรดิวเซอร์ และมี Pookie ปริศนา พรายแสงมาช่วยเป็น Harmony Vocal ให้ ผลงานในอัลบั้มนี้ทำให้ทั้งคู่เป็นที่รู้จัก และโด่งดังมากยิ่งขึ้น เพลงที่ได้รับความนิยมในอัลบั้มนี้ได้แก่ "อย่าพูดเลย"
Day Shock
Day Shock เป็นอัลบั้มที่สามของแร็พเตอร์ ซึ่งออกต่อมาจากอัลบั้มที่สองเพียงเล็กน้อย โดยแนวเพลงจะออกเป็น Pop-Dance มากขึ้น ในอัลบั้มนี้เป็นการนำเพลงสากลที่ได้รับความนิยมในยุค 60s ถึงยุค 80s มาเรียบเรียงและขับร้องใหม่ และมีเพลงที่ถูกแต่งขึ้นมาใหม่ในอัลบั้มเป็นเพลงภาษาไทยคือเพลง "แรงบันดาลใจ" โดยมี เสือ - ธนพล อินทฤทธิ์ เป็นโปรดิวเซอร์ (เป็นอัลบั้มสุดท้ายที่ "เสือ ธนพล" ทำเพลงให้แร็พเตอร์) ผลงานในอัลบั้มนี้ได้รับกระแสตอบรับอย่างมาก จนสามารถทำยอดขายได้ถึง 1,000,000 ตลับ จึงมีการเปลี่ยนปกและเพิ่มเพลง "อย่าพูดเลย (Underground Version)" ไว้ในอัลบั้ม
องค์การบริหารส่วนตำบลบางจาก (จังหวัดนครศรีธรรมราช)
องค์การบริหารส่วนตำบลบางจาก ตำบลบางจาก ตั้งอยู่ในเขตอำเภอเมืองนครศรีธรรมราช จังหวัดนครศรีธรรมราช ระยะทางจากองค์การบริหารส่วนตำบลถึงอำเภอเมือง ประมาณ 14 กิโลเมตร โดยแบ่งเขตการปกครองออกเป็น 11 หมู่บ้าน ซึ่งมี 9 หมู่บ้านที่มีจำนวนเต็มทั้งหมู่บ้านประกอบด้วย หมู่ที่ 1, 2, 3, 4, 5, 7, 8, 10 และ11 ส่วนอีก 2 หมู่บ้านมีจำนวนบางส่วน คือ หมู่ที่ 6 และ 9
ตำบลบางจากมีพื้นที่ที่มีต้นจากขึ้นมากมายในตำบล คนส่วนใหญ่ชอบเรียกติดปากว่า "บางจาก" และต่อมาก็ได้ตั้งชื่อตำบลนี้ว่า "ตำบลบางจาก"
เป็นพื้นที่ราบลุ่มใช้เป็นที่ตั้งชุมชนและพื้นที่ทำการเกษตร ประชากรส่วนใหญ่ประกอบอาชีพเกษตรกรรม เนื่องจากตำบลบางจากเป็นพื้นที่ ราบลุ่มเหมาะสมกับการทำนา ประชากรในพื้นที่จึงมีอาชีพทำนาเป็นส่วนใหญ่ ประมาณร้อยละ 65
องค์การบริหารส่วนตำบลบางจาก ตั้งอยู่ทางทิศตะวันออกของตัวอำเภอเมืองนครศรีธรรมราช จังหวัดนครศรีธรรมราช
จำนวนหมู่บ้านในเขตองค์การบริหารส่วนตำบลบางจากมีทั้งหมด 11 หมู่บ้าน คือ 
หมายเหตุ :บางส่วนของหมู่ที่ 6 และ 9 อยู่ในเขตการปกครองของเทศบาลตำบลบางจาก
จำนวนวัดในเขตองค์การบริหารส่วนตำบลบางจากมีทั้งหมด 10 วัด คือ
ขบวนการสหภาพชาติประชาธิปไตย
ขบวนการสหภาพชาติประชาธิปไตย ( "จลนาสหภาพชาติบฺรชาธิบเตตยฺย") เป็นพรรคการเมืองในกัมพูชา ก่อตั้งโดย เอียง ซารี ที่เคยเป็นสมาชิกของเขมรแดง เมื่อเดือนสิงหาคม พ.ศ. 2539 รวมทั้งยังมีส่วนเกี่ยวข้องกับวารสาร ผการิธ (ดอกไม้บาน) เอียงซารีได้ประกาศตนเป็นกลาง และแยกตัวออกมาจากระบอบเขมรแดงที่โหดร้ายและเป็นฆาตกรซึ่งได้แก่ พล พต และพรรคพวก ได้แก่ นวน เจีย ตา มก ซอน เซน และยุน ยาต และประกาศสนับสนุนประชาธิปไตยที่มีไทย สิงคโปร์และญี่ปุ่นเป็นแม่แบบ .
หลังจากเข้าร่วมรัฐบาลกับพรรคประชาชนกัมพูชาของฮุนเซน ขบวนการสหภาพชาติประชาธิปไตยได้ปฏิเสธเข้าร่วมการเลือกตั้งเมื่อ พ.ศ. 2541 พรรคนี้ให้การสนับสนุนพรรคประชาชนกัมพูชา เพื่อที่จะได้มีอำนาจในไพลิน ซึ่งเคยเป็นดินแดนในเขตอิทธิพลของเขมรแดงมาก่อนและมีความสำคัญทางด้านป่าไม้และพลอย
พรรคสามัคคีชาติกัมพูชา
พรรคสามัคคีชาติกัมพูชา ( "คณบกฺสสามคฺคีชาติกมฺพุชา"; ) เป็นพรรคการเมืองที่จัดตั้งโดยเขมรแดงเมื่อ 30 พฤศจิกายน พ.ศ. 2535 เพื่อรองรับการจัดการเลือกตั้งของสหประชาชาติ ในช่วงที่สหประชาชาติเข้ามาอารักขากัมพูชา ผู้นำพรรคคือ เขียว สัมพัน และซอน เซน เป็นพรรคที่สืบเนื่องมาจากพรรคกัมพูชาประชาธิปไตย ที่มีกองทัพแห่งชาติกัมพูชาประชาธิปไตยเป็นกองกำลังติดอาวุธ มีสถานีวิทยุเป็นของตนเองคือ “เสียงจากแนวร่วมแห่งชาติกัมพูชา” ซึ่งออกอากาศจนถึงเดือนกรกฎาคม พ.ศ. 2537
แม้ว่าจะจัดตั้งขึ้นเพื่อเข้าร่วมในการเลือกตั้ง พ.ศ. 2536 แต่ท่าทีของเขมรแดงกลับมีข้อโต้แย้งต่อสหประชาชาติและมีแนวโน้มที่จะคว่ำบาตรการเลือกตั้งมากขึ้น ในที่สุด สหประชาชาติได้ตัดสินใจไม่จัดการเลือกตั้งในพื้นที่ที่อยู่ภายใต้การยึดครองของเขมรแดง ซึ่งมีประชากรอยู่ในบริเวณนั้น 6% ของชาวกัมพูชา ในเดือนกรกฎาคม พ.ศ. 2537 พรรคกัมพูชาประชาธิปไตยถูกประกาศให้เป็นพรรคการเมืองที่ผิดกฎหมาย สมาชิกพรรคสามัคคีชาติกัมพูชาออกมาประกาศจัดตั้งรัฐบาลเฉพาะกาลเพื่อสหภาพแห่งชาติและการปลดปล่อยแห่งชาติกัมพูชา
ในเดือนสิงหาคม พ.ศ. 2539 กลุ่มของเอียง ซารีที่คุมอำนาจอยู่ทางตะวันตกเฉียงเหนือของกัมพูชาได้แยกตัวออกไปก่อตั้งขบวนการสหภาพแห่งชาติประชาธิปไตย และในเดือนสิงหาคม พ.ศ. 2540 กลุ่มของเขียว สัมพันได้ก่อตั้งพรรคเอกภาพแห่งชาติเขมร หลังประกาศแยกตัวออกจากกลุ่มเขมรแดง
มิอูระ
มิอูระ () เป็นเมืองในจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 32.28 ตารางกิโลเมตร ในปี พ.ศ. 2553 มีจำนวนประชากร 44,238 คน
มิอูระตั้งอยู่ในส่วนปลายสุดของคาบสมุทรมิอูระ ในบริเวณทิศตะวันออกเฉียงใต้ของจังหวัดคานางาวะ มีอาณาเขตติดกับมหาสมุทรแปซิกฟิกทั้งสามด้าน ติดกับอ่าวซางามิทางทิศตะวันตก ทางใต้ติดกับเกาะโจงาชิมะ ซึ่งเป็นสถานที่ท่องเที่ยวที่นิยมในช่วงวันหยุดสุดสัปดาห์ อีกทั้งยังมีประภาคารโจงาชิมะ ซึ่งสร้างขึ้นในช่วงปลายศตวรรษที่ 19
เทศบาลตำบลบางจาก
เทศบาลตำบลบางจาก เทศบาลตำบลบางจาก อยู่ทางทิศตะวันออกของอำเภอเมืองนครศรีธรรมราช จังหวัดนครศรีธรรมราช ระยะทาง 19 กิโลเมตร มีทางหลวงแผ่นดินหมายเลข 4013 สายนครศรีธรรมราช-ปากพนัง ตัดผ่าน สถานที่ตั้งเทศบาลตำบลบางจากอยู่บริเวณชุมชนบางจาก หมู่ที่ 6
เทศบาลตำบลบางจากเดิมเป็นสุขาภิบาลบางจาก จัดตั้งขึ้นตามประกาศกระทรวงมหาดไทย ลงวันที่ 2 สิงหาคม 2508 และประกาศในพระราชกิจจานุเบกษา เล่มที่ 82 ตอนที่ 66 ลงวันที่ 17 สิงหาคม พ.ศ. 2508 ต่อมาได้ยกฐานะเป็นเทศบาลตำบลเมื่อวันที่ 25 พฤษภาคม 2542 มีพื้นที่ครอบคลุม หมู่ที่ 6 และหมู่ที่ 9 ของตำบลบางจาก พื้นที่ทั้งหมด 2.40 ตารางกิโลเมตร พื้นเพประชาชนส่วนใหญ่เป็นถิ่นเดิม
พื้นที่เทศบาลตำบลบางจากส่วนใหญ่เป็นที่ราบลุ่มโดยมีคลองบางจากไหลผ่าน จาก ทิศใต้และทิศตะวันออกทำให้พื้นที่ด้านทิศตะวันออกเป็นที่รายลุ่มแม่น้ำ พื้นที่ส่วนใหญ่เหมาะแก่การประกอบอาชีพทางด้านเกษตรกรรม สภาพภูมิอากาศ แบบมรสุม ไม่ร้อน หรือหนาวจัด เป็นลักษณะอากาศร้อนขึ้น มี 2 ฤดู คือ ฤดูร้อน และฤดูฝน ซึ่งฤดูฝนจะยาวนานกวาฤดูร้อน จึงประสบปัญหาฝนตกหนักช่วงเดือน พฤศจิกายน - มกราคม ของทุกปี ซึ่งประสบปัญหาน้ำท่วมอยู่บ่อย ๆ
เทศบาลตำบลบางจาก ตั้งอยู่ทางทิศตะวันออกขอตัวเมืองนครศรีธรรมราช
เทศบาลตำบลบางจากประกอบด้วยชุมชน 5 ชุมชนโรงเรียนวัดบางใหญ่
จำนวนวัดในเขตเทศบาลตำบลบางจาก มีทั้งหมด 4 วัด คือ
คณะเทคโนโลยีการเกษตร มหาวิทยาลัยบูรพา
คณะเทคโนโลยีการเกษตร มหาวิทยาลัยบูรพา () เป็นหน่วยงานในสังกัดมหาวิทยาลัยบูรพา จัดตั้งตามประกาศมหาวิทยาลัยบูรพา พ.ศ. 2551 เป็นคณะที่อยู่ใน วิทยาเขตสระแก้ว มีหน้าที่จัดการศึกษาระดับปริญญาตรีและบัณฑิตศึกษา วิจัยและบริการวิชาการด้านเกษตร
คณะเทคโนโลยีการเกษตร มหาวิทยาลัยบูรพา เดิมเป็นโครงการจัดตั้งคณะเทคโนโลยีการเกษตร ได้รับการประกาศจัดตั้งเป็นคณะฯ อย่างเป็นทางการ ตามประกาศสภามหาวิทยาลัยบูรพา เมื่อวันที่ 27 พฤศจิกายน พ.ศ. 2551
จดหมายข่าวคณะเทคโนโลยีการเกษตร
นักฆ่าเทวดาแขนเดียว
นักฆ่าเทวดาแขนเดียว (, จีนตัวเต็ม: 武俠, จีนตัวย่อ: 武侠, พินอิน: Wǔ Xiá, "อู๋เซีย หมายถึง กำลังภายใน") ภาพยนตร์กังฟูกำลังภายในสัญชาติฮ่องกง นำแสดงโดย เจิ้น จื่อตัน, ทาเคชิ คาเนชิโร่, ทัง เหวย และ หวัง หยู่ กำกับการแสดงโดย ปีเตอร์ ชาน ออกฉายในปี พ.ศ. 2554
ในปี ค.ศ. 1917 ที่ชนบทเล็ก ๆ แห่งหนึ่งในมณฑลยูนนาน หลิวจิงซี (เจิ้น จื่อตัน) ช่างทำกระดาษแห่งหมู่บ้าน อาศัยอยู่กับ อายู (ทัง เหวย) ภรรยาและลูกเล็ก ๆ อีก 2 คน ซึ่งเป็นลูกติดกับสามีเก่าของอายูและลูกของเขาเองอีกหนึ่งคน วันหนึ่งเกิดมีโจร 2 คนบุกเข้ามาปล้นร้านขายของชำ จิงซีได้เข้าไปต่อสู้และเผลอฆ่าโจรทั้ง 2 ตาย ซึ่งเป็นโจรที่ทางการต้องการตัวอยู่พอดี
ทางการจึงส่ง ซูไป่จิว (ทาเคชิ คาเนชิโร่) ผู้เชี่ยวชาญการชันสูตรศพเข้ามาพิสูจน์ ไป่จิวไม่เชื่อว่า ช่างทำกระดาษอย่างจิงซีจะสามารถฆ่าโจรที่มีฝีมือได้พร้อมกันถึง 2 คน นอกเสียแต่ว่า เขาจะมีวิชากำลังภายในและรู้เรื่องการสกัดจุด ไป่จิวสอบถามอดีตของจิงซี พบว่า แท้จริงแล้วเขาไม่ใช่ชาวหมู่บ้านนี้ แต่เป็นคนอพยพเข้ามาเมื่อ 5 ปีก่อน จิงซีบอกแต่เพียงว่า เขาแซ่เดิมแซ่กง มาจากหมู่บ้านกง ในเมืองจิงโจว มีพ่อเป็นคนแล่เนื้อ แต่เมื่อไป่จิวสืบมากกว่านั้น พบว่า แท้จริงแล้ว หลิวจิงซี มีชื่อจริงว่า ถังหลง เป็นคนของแก๊งค์ 72 อสูร ที่มีประวัติการฆ่าอย่างโหดเหี้ยม และเป็นถึงบุตรชายหัวหน้าแก๊งค์ 72 อสูร (หวัง หยู่) ที่เปลี่ยนใจกลับตนมาใช้ชีวิตอย่างสงบเหมือนคนปกติ แต่ว่าขณะนี้แก๊งค์ 72 อสูร ได้ทราบเรื่องราวแล้ว และจะมาตามตัวถังหลงกลับไป
"Wuxia" เป็นภาพยนตร์กังฟูกำลังภายในจากการกำกับของ ปีเตอร์ ชาน ผู้กำกับชาวฮ่องกงลูกครึ่งไทยที่มีชื่อเสียง โดยมี เจิ้น จื่อตัน หรือ ดอนนี่ เยน นักแสดงนำเป็นผู้กำกับคิวแอ๊คชั่นด้วย และมี หวัง หยู่ ซึ่งเป็นนักแสดงชื่อดังในภาพยนตร์แนวนี้ในยุคทศวรรษที่ 70 รับเชิญในบท หัวหน้าแก๊งค์ 72 อสูร และเป็นบิดาของ หลิวจิงซี ด้วย ซึ่งถือว่าเป็นการหวนกลับมารับบทแสดงอีกครั้งในรอบ 17 ปีเลยทีเดียว
เปิดฉายครั้งแรกในงานเทศกาลภาพยนตร์เมืองคานส์ ประเทศฝรั่งเศส ตั้งแต่เดือนพฤษภาคม ได้รับการตอบรับอย่างดี และเมื่อเข้าฉายจริงที่ปักกิ่งและฮ่องกง รวมทั้งหลายประเทศในทวีปเอเชียก็ได้รับเสียงตอบรับเป็นอย่างดี
รางวัลเอเชียนฟิล์มอวอร์ด ครั้งที่ 6
รางวัลฮ่องกงฟิล์มอวอร์ด ครั้งที่ 31
โจงาชิมะ
โจงาชิมะ () เป็นเกาะในประเทศญี่ปุ่น อยู่ในเขตเมืองมิอูระ จังหวัดคานางาวะ ทางใต้สุดของคาบสมุทรมิอูระ และทางทิศตะวันตกติดกับอ่าวซางามิ มีสะพานเชื่อมต่อระหว่างเกาะกับแผ่นดินใหญ่
เกาะโจงาชิมะเป็นที่ตั้งของประภาคารโจงาชิมะ ประภาคารแบบตะวันตกที่เก่าแก่อันดับที่สี่ในญี่ปุ่น และเป็นเพียงหนึ่งในสองแห่งที่คงอยู่ถึงปัจจุบัน สร้างขึ้นในปลายคริสต์ศตวรรษที่ 19
1Q84
1Q84 ("One Q Eighty-Four" หรือภาษาญี่ปุ่น "อิชิ-คิว-ฮาชิ-ยง") เป็นนวนิยายโดยฮารูกิ มุราคามิ ตีพิมพ์ครั้งแรกเป็นสามเล่มในประเทศญี่ปุ่น ระหว่างปี ค.ศ. 2009–2010.
1Q84 ได้รับความนิยมอย่างรวดเร็ว ฉบับพิมพ์ครั้งแรกขายหมดภายในวันที่เปิดตัว และมียอดขายถึงล้านเล่มภายในเดือนเดียว
ฉบับแปลภาษาอังกฤษของทั้งสามเล่มจะวางจำหน่ายในอเมริกาเหนือและสหราชอาณาจักรในวันที่ 25 ตุลาคม 2011 โดยสองเล่มแรกแปลโดย Jay Rubin และเล่มที่สามแปลโดย Philip Gabriel สำหรับฉบับแปลภาษาไทย สำนักพิมพ์กำมะหยี่ได้ลิขสิทธิ์การแปลเล่ม 1-2 เรียบร้อยแล้ว โดยจะเป็นการแปลจากต้นฉบับภาษาญี่ปุ่น
ชื่อเรื่อง 1Q84 นั้นเป็นการเล่นการออกเสียงญี่ปุ่นของปี 1984 ซึ่งเป็นการอ้างถึงนวนิยาย หนึ่ง-เก้า-แปด-สี่ ของจอร์จ ออร์เวลล์
ก่อนการตีพิมพ์เรื่อง "1Q84" มุราคมิกล่าวว่าเขาจะไม่เปิดเผยสิ่งใด ๆ เกี่ยวกับหนังสือดังกล่าว หลังจากมีการวิพากษ์วิจารณ์ว่าข่าวรั่วเกี่ยวกับนิยายเรื่องก่อน ๆ ของเขานั้นได้ทำลายคุณค่าความแปลกใหม่ของวรรณกรรม
ตัวอักษร Q และเลข 9 ในภาษาญี่ปุ่น (โดยทั่วไปเขียนเป็นอักษรโรมันว่า "kyū" แต่บนปกหนังสือใช้ว่า "kew") นั้นออกเสียงเหมือนกัน และมักใช้ในการเล่นคำแบบญี่ปุ่น แต่ก็มีทฤษฎีว่าตัว Q อาจจะมาจากชื่อเรื่อง "ประวัติจริงของอา Q" โดย หลู่ซิ่น นักเขียนชาวจีน ซึ่งเป็นนักเขียนที่มีอิทธิพลต่องานเขียนของมุราคามิ
รีวิวอันหนึ่งอธิบาย "1Q84" ว่าเป็น "บทพรรณนาอันซับซ้อนและเซอร์เรียล" ซึ่ง "กระโดดกลับไปกลับมาระหว่างนิทานของสองตัวละคร ชายหนึ่ง หญิงหนึ่ง ซึ่งตามหากันและกัน" มันมีธีมฆาตกรรม ประวัติศาสตร์ ศาสนาแบบคัลท์ ความรุนแรง ความสัมพันธ์ของครอบครัว และความรัก อีกรีวิวหนึ่งใน "เดอะเจแปนไทมส์" กล่าวว่านวนิยายดังกล่าว "อาจจะกลายเป็นหนังสือที่ต้องอ่านเพื่อทำความเข้าใจวัฒนธรรมญี่ปุ่นร่วมสมัย" และเรียก "1Q84" ว่าเป็น "magnum opus" (ผลงานที่ยิ่งใหญ่ที่สุด) ของมุราคามิ
ญี่ปุ่น
สหรัฐอเมริกา
สหราชอาณาจักร